kardosdrur/scandi-wiki huggingface dataset:
Disney Channel

Disney Channel er en børne-tv-kanal skabt af Walt Disney Studios.
I Danmark kunne man for første gang se Disney Channel den 28. februar 2003.

Der sendes hovedsageligt "live-action" tv-serier, men også et par animerede serier for børn og unge. Ligesom i Amerika og andre dele af verden, sender Disney Channel hele døgnet.

Kanalen har to underkanaler ved navn Disney XD og Disney Junior. Sidstnævnte, der blev lanceret 1. oktober 2006 (som Playhouse Disney, men blev i 2011 skiftet ud med Disney Junior) ,henvender sig til de alleryngste seere med fokus på leg og læring. Serierne for børn og unge er b.l.a. Bunk'd, Coop og Cami spørger verden, Miraculous: Ladybug og Cat Noir på eventyr, Ducktales, Raven's Home Harley i midten, Jessie Disney Channel sender også original movies, b.l.a. Min usynlige søster, Starstruck, Freaky Friday, Teen Beach, Camp Rock, Musicalholdet og mange flere.

Tv-serier på Disney Channel 
Her er nogle forskellige animerede og live-action tv-serier på Disney Channel. Serierne er markerede med deres originale dato med deres danske dato ved siden af (genudsendelser er også markerede).
 Lizzie McGuire (2001-2004, 2003-2008 2013-2016 i Danmark)

2002 
 Kim Possible (2002-2007, 2003-2007 2010-2016 i Danmark)

2003 
 That's So Raven (2003-2007, 2005-2009 2011-2015 i Danmark)
 Lilo & Stitch (2003-2006, 2005-2014 i Danmark
 Frikvarter (oprindeligt 1997-2001, genudsendelser 2003-2006 i USA. 2003-2011 i Danmark.)

2004 
 Barbarien Dave (2004-2005, 2004-2007 i Danmark
 Phil fra Fremtiden (2004-2006, 2007-2014 i Danmark
 Brandy og Hr. Vimse (2004-2006)
 Den Amerikanske Drage: Jake Long (2004-2005)

2005 
 Zack & Cody's søde hotel liv (2005-2008, 2007-2011 i Danmark)

2006 
 Kejserens nye flip (2006-2008,2007-2013 i Danmark
 Substitutterne (2006-2009, 2008-2010 i Danmark
 Hannah Montana (2006-2011, 2007-2013 i Danmark)

2007 
 Cory in the House (2007-2008)
 Phineas & Ferb (2007-)
 Magi på Waverly Place (2007-2013)

2008 
 Det Søde liv til søs (2008-2011)

2009 
 Sonnys chance (2009-2011)
 Jonas L.A (J.O.N.A.S.) (2009-2010)

2010 
 Held & Lykke, Charlie! (2010-)
 På Krogen (2010-)
 Shake It Up (2010-2013)

2011 
 A.N.T. Farm (2011-)
 So Random! (2011-2012)
 PrankStars (2011)
 Jessie (2011-)
 Austin & Ally (2011-)

2012 
 Gravity Falls (2012-)
 Code: 9 (2012)
 Dog With A Blog (2012-)

2013 
 Violetta

2014 
 Liv og Maddie (2014)
 Wander i galaksen (2014)

Søsterkanaler 

 Disney XD
 Disney Junior

Se Også

 Disney Cinemagic
 Jetix

Eksterne henvisninger 
 Disney Channels danske hjemmeside
 Disney Channels amerikanske hjemmeside 
 Disney Channel TV kanal 

 
Børnekanaler fra USA
Basenji

Basenji er en urgammel afrikansk hunderace som FCI har placeret blandt de primitive spidshunde i gruppe 5 (sektion 6). Hunderacen går også under en række andre navn, som f.eks. kongohund, Congo terrier, khufuhund, nyam-nyam, zandehund, ango-angari og snakkehund. Det sidstnævnte navn har den fået på grund af sin «snakkesalige» natur, men den er også kendt som hunden som ikke kan gø.

Spidshunde
Hunderacer fra Afrika
CITIC Plaza

CITIC Plaza er en 80-etage skyskraber i Guangzhou, Folkerepublikken Kina. Den er 391 meter høj inklusivt 2 antenner på toppen.

Eksterne henvisninger 

Skyskrabere i Kina
Guangzhou
James Blunt

James Hillier Blunt (født 22. februar 1974) er en britisk sanger og sangskriver. Han er forhenværende soldat.

Han fik sit gennembrud i 2005 med singlen "You're Beautiful", der satte gang i salget af albummet Back to Bedlam fra samme år.

James Blunt medvirkede den 21. marts 2008 i den danske udgave af X-factor, hvor han optrådte med singlen "Carry You Home".

Opvækst og karriere 
Blunts far Charles Blount var oberst i den britiske hær og han kom til verden på et militærhospital i Tidworth som sine forældres førstefødte. James gik selv ind i hæren og tjente bl.a. som tankkommandør under krigen i Bosnien. 

Som 14-årig begyndte han at spille guitar.

James kom til Los Angeles i september 2003 for at indspille med Tom Rothrock.

Siden Blunt udgav Back to Bedlam, har han solgt over 11 millioner cd'er over hele verden, og dette album røg ind som nummer et i 18 lande og i top 10 i yderligere 35 lande. Han har været nomineret til fem Grammy-priser, og var den første engelske sanger, som røg ind på hitlisternes førsteplads med "You’re Beautiful" efter Elton John udgav "Candle in the Wind" i 1997. Desuden vandt Blunt to MTV-priser og to Brit-priser. 

I 2006 udgav han livealbummet Chasing Time: The Bedlam Sessions. 

Albummet All the Lost Souls blev til mens Blunt turnerede og lavede PR for Back to Bedlam. I turbussen skrev han fem sange og afprøvede dem foran publikum. Da det kom til de resterende sange, følte han, at han måtte stå af ræset, og i 2006 trak han sig tilbage på Ibiza for at færdiggøre de resterende sange. Dette gav ham samtidig den fornødne ro og fred til at forstå, hvad der egentlig var sket i hans liv siden hans karriere tog fart. 

For at prøve noget nyt, bad Blunt sin udgiver om at finde nogle mennesker at samarbejde med, som måske ikke ved første øjekast var de mest indlysende valg. Dette ønske medførte et samarbejde med Mark Batson, Jimmy Hogarth, Steve McEwan og Max Martin. Blunt havde allerede arbejdet sammen med Jimmy Hogarth på tekster til albummet Back to Bedlam og ønskede at gøre sig endnu mere fri ved at lade andre skrive teksterne også.

Diskografi

Album 

 Back to Bedlam (2005)
 All the Lost Souls (2007)
 Some Kind Of Trouble (2010)
 Moon Landing (2013)
 The Afterlove (2017)
 Once Upon a Mind (2019)

Singler 
 "You're Beautiful" (2005)
 "High" (2005)
 "Goodbye My Lover" (2006)
 "Wise Men" (2006)
 "1973" (2007)
 "Carry You Home" (2008)
 "Stay the Night" (2010)
 "So Far Gone" (2010)
 "I'll Be Your Man" (2011)
 "Bonfire Heart" (2013)

Eksterne henvisninger 

 James Blunts officielle hjemmeside 
 

Sangere fra England
Boulder Dash

Boulder Dash er et klassisk computerspil.

Spillet er udkommet til Commodore 64, Atari 400/800, ZX Spectrum, NES, IBM PC, Amstrad CPC og mange andre platforme. Det allerførste Boulder Dash (Atari) blev programmeret i 1983 af Peter Liepa og udgivet af First Star Software.

Udgivelser 
 Boulder Dash (1984: Amstrad CPC, Apple II, Atari ST, ColecoVision, Commodore 64, MSX, NES, PC Booter, ZX Spectrum)
 Boulder Dash II: Rockford's Revenge (1985: Amstrad CPC, Commodore 64, MSX, PC Booter, ZX Spectrum)
 Boulder Dash Construction Kit (1986: Amiga, Amstrad CPC, Atari ST, Commodore 64, DOS, ZX Spectrum)
 Boulder Dash M.E. (2003)
 Boulder Dash Treasure Pleasure (2003)

Eksterne henvisninger 
 BBG Entertainment GmbH: Boulder Dash
 Arno's Boulder Dash Homepage 
 Martijn's Boulder Dash Fan Site 
 Mareks Boulder Dash Site 
 Firefox Tribute to Boulder Dash 
 Release-info
 Boulder Remake

Computerspil fra 1984
Amiga-spil
Amstrad CPC-spil
Apple II-spil
Atari-spil
ColecoVision-spil
Commodore 64-spil
DOS-spil
Game Boy-spil
NES-spil
ZX Spectrum-spil
Akkord (gæld)

Akkord er enten kreditorers (fordringshaveres) nedskrivning af en skyldners gæld eller udsættelse af gældens betalingsfrist. Akkord kan både være frivillig og tvunget. Akkord gives som regel for at undgå at skylderen går konkurs og dermed sikre kreditorerne et større provenu.

Insolvensret
Jura

Retsvidenskab
Juridiske begreber
Akkord

Akkord kan hentyde til flere artikler:
 Akkord (lønaftale) – en aflønningsform.
 Akkord (musik) – en samklang af flere toner.
 Akkord (gæld) – et juridisk begreb.
 Akkord (film) – en dansk film
Guangzhou

Guangzhou (; fransk translitteration Canton) er det administrative center i regionen Guangdong i Folkerepublikken Kina, og er med sine  indbyggere en af de største byer i Kina. Guangzhou-Foshan metropolområdet er det tredje folkerigeste storbyområde i Kina med  indbyggere. Guangzhou ligger på kysten mod det Sydkinesiske Hav. Provinsen omfatter egentlig også de særlige administrative regioner Hongkong og Macao.

Det 5-stjernede China Hotel i Guangzhous forretningsdistrikt (tilknyttet hotelkæden Marriott) var ved indvielsen i 1979 med sine 1200 værelser det største og mest moderne i Fastlandskina.

Politik og myndigheder
Den lokale leder i Kinas kommunistiske parti er Zhang Shuofu. Borgmester er Wen Guohui, pr. 2021.

Transport
Guangzhou Baiyun International Airport er byens primære lufthavn.

Referencer

Eksterne henvisninger 

 
Subprovinsielle byer i Kina
Akkord (lønaftale)

Akkord er en aftale mellem en arbejdsgiver og en arbejdstager om, at aflønningen udregnes på baggrund af arbejdstagerens resultater i modsætning til at udregne den efter arbejdstid, hvilket er mest udbredt.

Akkorder er foretrukket af virksomheder, der konkurrerer på produktionspris, da omkostningerne i forbindelse med produktionen dermed er kendte. Derudover kan akkorden motivere arbejdstagerne til at arbejde hurtigere og dermed mere økonomisk effektivt. Akkordsatsen (aflønningen i forhold til produktionen) fastsættes normalt ud fra den forventede produktion pr. time og den ønskede timeløn. Akkordsatsen omtales ofte blot som akkorden i det daglige. Akkord er ofte kombineret med en grundtimeløn. Akkordaftalerne kan både være indgået med den enkelte lønmodtager eller kollektivt.

Akkordlønninger findes primært i bygge- og anlægsbranchen samt på produktionsvirksomheder.

Eksterne henvisninger 
 Artikel om akkord på leksikon.org

Indtægter
Citronsyre

Citronsyre er en middelstærk, trivalent syre med formlen C6H8O7. Det systematiske navn for citronsyre er 2-hydroxypropan-1,2,3-tricarboxylsyre. 

Den findes naturligt i citrusfrugter, men fremstilles hovedsagelig kunstigt. Citronsyre har e-nummeret E330 og anvendes i fødevareindustrien som surhedsregulerende middel. Citronsyre bruges bl.a. også som afkalkningsmiddel.

De tre H+-ioner på citronsyrens carboxylgrupper fraspaltes samtidigt under en citronsyretitrering, hvorfor der kun vises ét ækvivalenspunkt. Citronsyres korresponderende base kaldes citrat.

Historie 
Opdagelsen af citronsyre tilskrives den irakiskfødte alkymist Jabir Ibn Hayyan fra det 8. århundrede.
Middelalderens lærde i Europa var også bevidste om citron- og limefrugters syrlige natur; en sådan viden berettes der om i encyklopædien Speculum Majus (Det store spejl) fra det 13. århundrede, samlet af Vincent af Beauvais. Citronsyre blev isoleret første gang i 1784 af den svenske kemiker Carl Wilhelm Scheele der krystalliserede det fra citronjuice.
Industriel produktion af citronsyre begyndte i 1860, baseret på den italienske citrusfrugtindustri.

I 1893 opdagede C. Wehmer at en Penicillium-svamp kunne producere citronsyre af sukker. Mikrobiel citronsyreproduktion blev dog ikke vigtigt i industrien før 1. verdenskrig afbrød den italienske citruseksport.
I 1917 opdagede den amerikanske fødevarekemiker James Currie at bestemte stammer af svampen Aspergillus niger kunne blive effektive producenter af citronsyre, og det amerikanske firma Pfizer startede en industriel produktion med denne metode to år senere.

Produktion 
I denne produktionsmetode, der stadig er den største i industrien, fodres Aspergillus niger-kulturer med sucrose for at producere citronsyre. Efter at svampen er filtreret ud af den fremkomne opløsning, isoleres citronsyre ved at få det til at bundfælde med kalciumoxid for at frembringe kalciumcitratsalt, som citronsyre gendannes fra ved behandling med svovlsyre.

Carboxylsyrer
Citronsyrecyklus
Montpellier

Montpellier er en by i det sydlige Frankrig. Den er præfektur i departementet Hérault. Indtil strukturreformen i 2016 var byen også præfektur i regionen Languedoc-Roussillon, der nu er en del af Occitanie.

Byen er Frankrigs 8. største by målt på indbyggertal.

Geografi 
Montpellier ligger 10 km fra Middelhavet, 168 km fra Marseille, 248 km fra Toulouse, 305 km fra Lyon og 347 km fra Barcelona. Der er 750 km fra Montpellier til Paris.

Den helt centrale plads i byen er Place de la Comédie. Pladsen spiller samme rolle som Kgs. Nytorv i København. Stadsteatret ligger i den sydvestlige ende af den aflange/ovale plads, også kaldet ægget i folkemunde. Gågaden Rue de la Loge (Montpelliers svar på Strøget) starter her, og bevæger sig lettere snoet ind gennem den gamle middelalderbykerne mod vest. Her ligger også mange af byens restauranter og barer. Mod øst ligger et stort shoppingcenter Polygone, bag dette ligger den futuristiske bydel Antigone som afsluttes ved Esplanade de l'Europe ned mod Lez-floden. Nordvest for pladsen ligger en park, hvor der afholdes loppemarked og andre arrangementer, og som i den anden ende afsluttes af byens relativt ny operahus – Le Corum.

Vest for middelalderbyen ligger først byens triumfbue, en kopi af den i Paris, og rejst til ære for Louis XIV. Bag triumfbuen starter parken Promenade du Peyrou, hvorfra der er en flot udsigt over byens vestlige forstæder og egnen omkring. Bl.a. kan man se den imponerende geologiske struktur Pic Saint-Loup (658m) der ligger 25km nord for byen. Fra promenaden udgår også byens gamle romerske vandforsyning – akvædukten Les Arceaux.

Hydrografi 
Floderne Lez og Mosson løber igennem byen.

Demografi 
Montpellier er en universitetsby med mange studerende, hvilket er afspejlet i befolkningssammensætningen i byen, idet 43% af indbyggerne er under 30 år. Fakultetet for Medicin er verdens ældste medicinske fakultet, der stadig er i funktion.

Klima 
Montpellier har et typisk middelhavsklima.

Transport

Tog 
Montpellier har en banegård, hvorfra der blandt andet kører TGV-tog.

Sporvogne 
Byen har endvidere fire sporvognslinjer. En femte under anlæg og en sjette er projekteret.

Lufthavn 
Montpellier har Frankrigs 9. største lufthavn, Aéroport Montpellier Méditerranée, der åbnede i 1938.

Uddannelse 
 E-Artsup
 École nationale de l'aviation civile
 École pour l'informatique et les nouvelles technologies
 Montpellier Business School

Eksterne henvisninger

Kilder 

 
Byer i Frankrig med over 100.000 indbyggere
Tour de France-byer
Frankrigs præfekturer
SHF (elektromagnetiske spektrum)

SHF (Super High Frequency) er betegnelsen for radiosignaler med en frekvens (fra men ikke med) 3 GHz - 30 GHz. SHF dækker blandt andet DBS, WLAN (802.11 wi-fi – dog kun IEEE 802.11a, 802.11an og 802.11ac 5GHz standarderne) og bluetooth.

Se også 
 Frekvensbånd
 Radarbånd
 Mikrobølger

Radioteknik
Radiospektrum
UHT-behandling

UHT-behandling, ofte bare UHT, er en varmebehandlingstype der forlænger flydende fødevarers holdbarhed markant. UHT er en forkortelse for ultra høj temperatur.

Fødevaren opvarmes i 3-5 sekunder til en temperatur betydeligt over 100 °C, ofte 135-145 °C. Fordelen ved de høje temperaturer er at selve behandlingstiden kan blive så kort at produktet ikke ødelægges.

I Danmark er UHT-behandlet mælk ikke særlig udbredt, dog UHT-behandler Arla dansk kakaomælk og visse producenter af plantedrik UHT-behandler også deres produkter.
I stedet for UHT-behandling pasteuriseres mælk typisk hvilket er mindre hårdt ved smagen, der med UHT godt kan blive let brændt. UHT-behandlede fødevarer har typisk en holdbarhedstid på 6-9 måneder før åbning.

Henvisninger 

Mælk
Fatum

Fatum er skæbnebegrebet i romersk religion. Fatum opfattes som den meningsfyldte verdensorden, der som en spådom kan forudsige fremtiden.

Kilde 
 Per Stig Møller, Preben Hasselbalch, Jens Winther: Antikleksikon, Stig Vendelkærs Forlag, 1970, 

Religionen i det gamle Rom
Gamla godingar

Gamla Godingar 107.1 Vinyl er en svensk radiostation ejet af SBS Radio. Kanalen spiller musik fra 1960'erne, og den sender i Stockholmsområdet, samt via internettet. Oprindeligt hed den Vinyl 107, men i forbindelse med en relancering i sommeren 2005 blev navnet ændret.

Ekstern henvisning
Gamla godingar 107.1 Vinyl 

Radiostationer fra Sverige
Etableret i 2005
Relativisme

Det filosofiske begreb relativisme, bygger på udtrykket "Alt er relativt" og betyder at alt skal sættes i et forhold før det har nogen værdi, sandhed eller betydning etc. 

Der er mange fortolkninger af relativisme. F.eks. mener nogle relativister at f.eks. begrebet "god moral" skal sættes i forhold til kultur, religion eller historie etc. før det får nogen værdi.
Andre mener at intet kan defineres entydigt eller som absolut sandt, fordi den grundlæggende referenceramme er vores subjektive opfattelse af virkeligheden og at "den gode moral" derfor udelukkende er en subjektiv størrelse. 
 
Relativisme kan også fortolkes som opposition til både ideologi og autoritet i enhver forstand; politisk, moralsk og religiøs. 

Kritikere af relativismen hævder at teorien er selvmodsigende fordi den afviser absolutte sandheder og derved selv entydigt hævder at intet er entydigt. Dette bliver forsvaret ved at understrege at der skal et subjekt til for at opfatte verden, og den opfattelse af verden derfor altid vil være subjektiv. Hvis der ikke var nogen subjekter til at opfatte verden, ville der således ikke være nogen relevans for de begreber subjekterne beskriver verden med. 

Relativismen står dermed i klar kontrast til de ideer om absolutte dyder, pligter, rettigheder etc. som Sokrates og Platon havde tilbage i Antikkens Grækenland, og som siden har dannet det filosofiske grundlag for den vestlige kultur.

Se også
 Sofisme
 Agnosticisme
 Sapir-Whorf-hypotesen
 Protagoras
 Erkendelsesteori

Erkendelsesteori
Edith Durham

Mary Edith Durham (8. december 1863 i London – 15. november 1944 smst) var en engelsk rejsende, der – uden at have gennemført nogen formel uddannelse – opnåede store resultater inden for socialantropologi eller kultursociologi. Hun har gennemførte flere rejser i Albanien og Kosovo og har skrevet en stadig meget læst og anerkendt bog High Albania.

Følgende er (med tilladelse) hentet fra Bjørn Andersen: Albanske Studier (2002):

Mary Edith Durham blev født i London 1863. Hun var datter af en læge og den ældste af en børneflok på 6. Hun havde ambitioner om at blive maler og tegner, gik på Badford College og senere på Royal Academy of Arts, men måtte i lang tid tage sig af sin invalide mor. I begyndelsen af 1900-tallet, da hun var henmod slutningen af 30'erne, begyndte hun sine rejser til Balkan, oprindelig for at komme til hægterne da hun havde svært ved at tåle det Engelske klima; imidlertid blev hun så fascineret af Balkanfolkene at hun vendte tilbage – og brugte en stor del af sit liv på at lære dem at kende og at skrive om dem.
Mary Edith Durham havde ikke nogen akademisk uddannelse som antropolog, men må ikke desto mindres regnes som én af de centrale skikkelser i dén branche i første halvdel af 1900-tallet.Hun nød efterhånden en vis anerkendelse og blev et anerkendt Medlem af The Royal Anthropological Institute of England. Edith Durham samlede forskellige ting på sine rejser og gav dem senere til Bankfield Museum i Halifax, hvor man er stolte over hendes samling af dragter og tekstiler der blev nyarrangeret i 1996. Edith Durham døde godt 80 år gammel – 15. november 1944 – på adressen Glenoch Road, London N.W.

High Albania gennemgås og diskuteres i den citerede bog.

Edit Durham agtes højt i Albanien, og der er opkaldt en skole efter hende i Tirana.

Eksterne henvisninger 

 Edith Durham's mest kendte bog High Albania i digital gengivelse 

Kultursociologi
Videnskabsfolk fra Storbritannien
Personer fra Albanien
Personer fra London
Comic Book Guy

Comic Book Guy er en fiktiv figur fra den populære tegnede tv-serie "The Simpsons". Hans stemme er indtalt af Hank Azaria.

Comic Book Guy er indehaver af "The Android's Dungeon & Baseball Card Shop", en lokal butik, der sælger tegneserier, baseballkort og lignende. Comic Book Guy omtales også bare som CBG, og i et af de senere afsnit kommer det frem, at hans virkelige navn er Jeff Albertson.

CBG, der har en kandidatgrad i folklore og mytologi, er angiveligt introduceret som en parodi på visse Simpsons-fans, som uafladeligt diskuterede og kritiserede selv de allermindste detaljer i hvert afsnit på internettets debatfora, idet de ofte erklærede et afsnit for "the worst episode ever!" ("det værste afsnit nogensinde"), en sætning, som CBG da også tit bruger i diverse udgaver. CBG fremstilles som en prototypisk nørd; han har bl.a. oversat Ringenes Herre til klingon-sprog, og på sin bag har han tatoveret "Jabba the Butt".

CBG var på et tidspunkt i et romantisk forhold til Agnes Skinner, og i et senere afsnit var han nær blevet gift (på klingon-manér, selvfølgelig) med Edna Krabappel, men brylluppet blev afbrudt i sidste øjeblik.

Sammen med Dr. Julius Hibbert, Professor Frink og Lisa Simpson er han medlem af Springfields lokale afdeling af Mensa.

Eksterne henvisninger 

Figurer i The Simpsons
Jus docendi

Jus docendi er den ret, en person med doktorgrad traditionelt har haft til at forelæse ved det universitet eller anden uddannelsesinstitution, hvor doktorgraden er erhvervet. I Danmark blev denne ret fastsat ved kongelig forordning i 1824, men i 1996 blev det ved bekendtgørelsen om doktorgrader lagt over til de enkelte uddannelsesinstitutioner, om de ville giver deres doktorer denne ret. En person, der forelæser ifølge denne ret, men ikke er ansat ved den pågældende institution kaldes privatdocent, der altså ikke er ansat som docent.

Retten blev ofte tidligere udnyttet for at vedkommende kunne bringe sig selv i en bedre position i forhold til senere at blive ansat.

Uddannelse
Hjemmelskravet

Hjemmelskravet (udspringer af legalitetsprincippet) er et juridisk begreb, der bl.a. har betydning i forvaltningsret. Det betyder at enhver forvaltningsmæssig afgørelse skal have hjemmel i lov eller retssædvane (når der træffes en konkret afgørelse, kan det ske efter en instruks, der er udstedt med hjemmel i en lov). Derudover spiller hjemmelskravet en stor rolle i mange andre sammenhænge, for eksempel skal der som hovedregel være klar hjemmel i lov, før en person kan straffes. Andre steder støder man på krav om dobbelthjemmel, dette gælder for eksempel ved finansloven, hvor bevillinger kræver hjemmel i både den materielle lovgivning (fx i love der beskriver hvem der har ret til kontanthjælp og hvilke kriterier man skal opfylde), samt i finansloven (som beskriver hvilke udgifter forvaltningsmyndigheden kan afholde).

Hjemmelskrav kan være skærpet i nogle tilfælde eller lempet i andre tilfælde. Et lempet hjemmelskrav kan forekomme, hvis der er tale om interne retningslinjer.

Litteratur 

 Karsten Revsbech m. fl.: Forvaltningsret - Almindelige emner. 2016. 6. udgave. Jurist- og Økonomforbundets Forlag. 
 Bo von Eyben: Juridisk Ordbog. 14. udgave. 2016. Karnov Group.

Referencer 

Jura
Retsvidenskab
Forvaltningsret
Juridiske begreber